ASEAN Access MATCH เพิ่มโอกาสให้ผู้ประกอบการขยายธุรกิจ SMEs ผ่านช่องทางออนไลน์
นายวีระพงศ์ มาลัย สำนักงานส่งเสริมวิสาหกิจขนาดกลางและขนาดย่อม (สสว.) เปิดเผยภายหลังพิธีเปิดตัวฟีเจอร์ ASEAN Access MATCH ร่วมกับองค์กรความร่วมมือระหว่างประเทศเยอรมัน (GIZ) ว่า สสว. เปิดตัวเว็บไซต์ www.aseanaccess.com ศูนย์รวมข้อมูลและรายละเอียดของผู้ให้บริการผู้ประกอบการ SME ในอาเซียนไปเมื่อช่วงกลางปี 2564 ที่ผ่านมา ภายใต้สโลแกน  "Your Business Information Gateway to ASEAN and Beyond" ช่วยเชื่อมโยงการทำการค้าทั้งในอาเซียนและทั่วโลก ซึ่งปัจจุบันมีผู้เข้าเยี่ยมชมเว็บไซค์กว่า 22,000 ราย และมีผู้ลงทะเบียนเข้าใช้งานกว่า 900 ราย สำหรับแพลตฟอร์ม ASEAN Access MATCH หรือชื่อย่อ MATCH ถือเป็นฟีเจอร์ที่สามารถเพิ่มอัตราการจ้างงานเพิ่มโอกาสในการแข่งขันของอาเซียนในตลาดโลก ลดอุปสรรคทางด้านการค้าการตลาดไปยังต่างประเทศ ช่วยเหลือเอสเอ็มอีไทยขยายธุรกิจ  อาทิ การจัดประชุมในรูปแบบออนไลน์เสมือนจริง หรือจัดสัมมนาออนไลน์ ยกระดับการทำธุรกิจให้เติบโต และขยาย SMEs ของอาเซียนให้ดีขึ้นต่อไปในอนาคตทั่วโลก